
ΕΛΛΗΝΙΚΗ ΓΛΩΣΣΑ (ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ)
Α΄ ΤΑΞΗ  ΕΠΑΛ 
ΘΕΜΑΤΙΚΗ ΕΝΟΤΗΤΑ: ΒΙΩΜΑΤΑ, ΕΜΠΕΙΡΙΕΣ, ΕΝΔΙΑΦΕΡΟΝΤΑ ΤΩΝ ΕΦΗΒΩΝ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (μονάδες 25)
	ΕΠΙΣΗΜΑΝΣΕΙΣ
Κειμενικό είδος που ζητείται: μαθητικό άρθρο για το ηλεκτρονικό περιοδικό του σχολείου
Στοιχεία που υπηρετούν το επικοινωνιακό αυτό πλαίσιο:
· τίτλος
· αφόρμηση από την επικαιρότητα
· αναφορική λειτουργία της γλώσσας
· απλό, προσωπικό, οικείο ύφος
· αξιοποίηση γ’ , α΄ ενικού και α’ πληθυντικού ρηματικού προσώπου 

Περιεχόμενο: 
Θετικά αξιολογείται:
· η ικανότητα του μαθητή / της μαθήτριας να εκφράζει τεκμηριωμένα, με σαφήνεια και ακρίβεια την προσωπική του/της θέση για το θέμα 
· η αξιοποίηση και ο μετασχηματισμός των ιδεών του  μη λογοτεχνικού κειμένου



Ενδεικτικοί άξονες απάντησης: 
- ο μαθητής/ η μαθήτρια μπορεί να καταθέσει τη δική του/της προσωπική εμπειρία για τον  τρόπο που επηρεάζουν την καθημερινότητα  του/της τα μέσα κοινωνικής δικτύωσης, αναφέροντας για παράδειγμα:
τα μέσα κοινωνικής δικτύωσης που προτιμά
το χρόνο που δαπανά καθημερινά στα μέσα κοινωνικής δικτύωσης
το ρόλο τους στην επικοινωνία με τους συνομήλικους
τη χρήση τους για ενημερωτικούς και ψυχαγωγικούς σκοπούς 
τη συμβολή τους στη δικτύωση και την επικοινωνία με ανθρώπους από όλο τον κόσμο κ.α.

- ο μαθητής / η μαθήτρια  μπορεί να αναφερθεί σε κάποιους από τους κινδύνους που παραμονεύουν από την υπερβολική ενασχόληση με τα μέσα κοινωνικής δικτύωσης, όπως:
παραμέληση ή και υποκατάσταση διαπροσωπικών σχέσεων, ψευδαίσθηση σύναψης φιλικών δεσμών, απομόνωση, μοναξιά
εγκλωβισμός στον εικονικό χώρο του διαδικτύου, αδράνεια, παθητικότητα, μετατροπή του ατόμου σε θεατή της ζωής των άλλων
ναρκισσισμός, τάση για εντυπωσιασμό, εγωιστική επιθυμία προβολής μιας ωραιοποιημένης εικόνας του εαυτού και της πραγματικότητας
εξάρτηση, εθισμός, παραγκωνισμός σχολικών υποχρεώσεων, πτώση επίδοσης, απώλεια ενδιαφέροντος για άλλες δραστηριότητες, αντίκτυπος στην ψυχολογία
εκμετάλλευση προσωπικών δεδομένων, παραβίαση ιδιωτικότητας, δημιουργία ψηφιακών αποτυπωμάτων που δεν μπορούν να διαγραφούν κ.α.

Β3. (μονάδες 25)
Θέμα αναγνωστικής ανταπόκρισης
Ενδεικτικοί άξονες διόρθωσης:
Ο μαθητής/ η μαθήτρια μπορεί: 
- να σχολιάσει τους τρόπους με τους οποίους οι νέοι της Κατοχής επιλέγουν να περάσουν τον ελεύθερό τους χρόνο, αξιοποιώντας στοιχεία από το κείμενο: 
…Γινόντανε στην Κατοχή πάρτι ολονύχτια…
…μαζευόντανε παρέες σε κάποιο σπίτι που ήτανε διαθέσιμο και περνούσαν όλη τη νύχτα χορεύοντας, διαβάζοντας ποιήματα, φλερτάροντας…
… θα μαζευτούμε σ ένα σπίτι αλλά πια δεν θα είναι μόνο για διασκέδαση. Και θα χορέψουμε βέβαια και θ’ ακούσουμε ποιήματα, αλλά θα οργανωθούμε στην ΕΠΟΝ…
 - να αντιπαραβάλλει τις επιλογές των νέων της Κατοχής με κάποιες από τις επιλογές των σημερινών νέων, αντλώντας από τα προσωπικά του/της βιώματα (ενδεικτικά): 
προσωπική επαφή ≠  χρήση μέσων κοινωνικής δικτύωσης
χορός, ανάγνωση και ακρόαση ποίησης ≠ παρακολούθηση ταινιών / βίντεο/ ηλεκτρονικά παιχνίδια/ διαδίκτυο
αντιστασιακή οργάνωση (ΕΠΟΝ) ≠ εθελοντισμός (προστασία περιβάλλοντος κ.α.)
- να επισημάνει το ρόλο του ιστορικο-κοινωνικού πλαισίου στην υιοθέτηση των συγκεκριμένων συμπεριφορών. 

2. Θέμα δημιουργικής γραφής
Ενδεικτικοί άξονες διόρθωσης:
Ο μαθητής / η μαθήτρια μπορεί να υιοθετήσει την οπτική της Ζωρζ, κάνοντας τις απαραίτητες αλλαγές και διανθίζοντάς την δημιουργικά με δικά του/της στοιχεία που απορρέουν από την αναγνωστική του/της ανταπόκριση στο κείμενο. 
Απαραίτητα κρίνονται: η χρήση του α΄ ενικού ρηματικού προσώπου, το άμεσο και εξομολογητικό ύφος (δεδομένου ότι πρόκειται για μια σελίδα ημερολογίου), η απλή γλώσσα.
Ως προς τη μορφή, απαιτείται η αναγραφή της ημερομηνίας (περίοδος Κατοχής), καθώς πρόκειται για προσωπικό ημερολόγιο. Δεν θεωρείται απαραίτητη η προσφώνηση «Αγαπητό μου ημερολόγιο,», ωστόσο μπορεί να συνεκτιμηθεί θετικά η οποιαδήποτε ανάλογη.

